Държавен вестник, бр. 66, 2009 г., стр. 9

БРОЙ  66 	
Д Ъ Р Ж А В Е Н  В Е С Т Н И К 	
СТР.  9  
Г л а в а  ш е с т а
ВЗАИМООТНОШЕНИЯ МЕЖДУ ЧЛЕНО­
ВЕТЕ НА ВИСШИЯ СЪДЕБЕН СЪВЕТ И 
ИНСПЕКТОРАТА ПРИ ВИСШИЯ СЪДЕБЕН 
СЪВЕТ 
Чл. 55. (1) Към ВСС е създаден Инспекторат, 
който е юридическо лице със седалище София. 
(2) Дейността на Инспектората се основава 
на принципите на законосъобразност, обектив­
ност и публичност. 
(3) Главният инспектор участва в заседани­
ята на Висшия съдебен съвет, но не участва в 
гласуването. 
(4) Главният инспектор или определен от 
него инспектор може да участва в заседани­
ята на комисиите към ВСС, но не участва в 
гласуването.
Г л а в а  с е д м а 
ВЪТРЕШЕН ОДИТ 
Раздел I 
Общи положения
Чл.  56. (1) Към Висшия съдебен съвет е 
създадена дирекция „Вътрешен одит“, която 
подпомага съдебната власт за постигане на це­
лите є, като идентифицира и оценява рисковете 
и оценява адекватността и ефективността на 
системите за финансово управление и контрол 
(вътрешния контрол).
(2) Дирекция „Вътрешен одит“ е на пряко 
подчинение на ВСС и осъществява дейността 
по вътрешен одит в съответствие със Закона 
за вътрешния одит в публичния сектор. 
(3) Дирекцията осъществява вътрешния 
одит на всички структури, програми, дейности 
и процеси във ВСС, Инспектората към ВСС, 
органите на съдебна власт и Националния 
институт по правосъдие – разпоредители с 
бюджетни кредити от по-ниска степен, в съот­
ветствие с чл. 13 от Закона за вътрешния одит 
в публичния сектор.
(4) Вътрешният одит се осъществява чрез 
изпълнение на конкретни одитни ангажименти 
за даване на увереност или консултиране. 
(5) Директорът на дирекцията за вътрешен 
одит докладва за резултатите от извършените 
одитни ангажименти и за цялостната дейност 
на дирекцията на ВСС чрез съответната компе­
тентна комисия в зависимост от съдържанието 
на резултатите.
Раздел IІ 
Състав, функции и организация на работата 
на дирекция „Вътрешен одит“ във Висшия 
съдебен съвет
Чл.  57. Дейността на дирекцията се осъ­
ществява от ръководител на вътрешния одит – 
директор, и вътрешни одитори – държавен, 
главен, старши и младши.
Чл. 58. При осъществяване на дейността по 
вътрешен одит ръководителят на вътрешния 
одит и вътрешните одитори: 
1. планират, извършват и докладват дейността 
по вътрешен одит в съответствие с изискванията 
на Закона за вътрешния одит в публичния сек­
тор, стандартите за вътрешен одит в публичния 
сектор, Етичния кодекс на вътрешните одитори, 
статута на дирекция „Вътрешен одит“ и прави­
лата за организация на дейността на дирекция 
„Вътрешен одит“, утвърдени от ВСС с решение;
2. изготвят на базата на оценка на риска 
тригодишен стратегически план и годишен план 
за дейността си, които се утвърждават от ВСС;
3. изготвят одитен план за всеки одитен 
ангажимент, който съдържа обхват, цели, 
времетраене и разпределение на ресурсите за 
изпълнение на ангажимента, одитния подход и 
техники, вида и обема на проверките; 
4. предоставят на ВСС и административните 
ръководители на органите на съдебната власт 
независима и обективна оценка за състоянието 
на процес, система или друг обект на одита; 
5. проверяват и оценяват съответствието 
на дейността със законите, подзаконовите 
нормативни актове, вътрешните актове и до­
говорите; надеждността и всеобхватността на 
финансовата и оперативната информация; съз­
дадената организация по опазване на активите 
и информацията, ефективността, ефикасността 
и икономичността на дейностите; изпълнението 
на задачите, договорите, поетите ангажименти 
и постигането на целите;
6. консултират ВСС и административните 
ръководители на органите на съдебната власт 
по тяхно искане, като дават съвети, мнение, 
обучение и др. с цел да се подобрят процеси­
те на управление на риска и контрола, без да 
поемат управленска отговорност за това; 
7. ръководителят на одитния екип и вътреш­
ните одитори обсъждат с административните 
ръководители на органите на съдебната власт, 
чиято дейност е одитирана, резултатите от 
всеки извършен одитен ангажимент и изготвят 
одитен доклад;
8. ръководителят на вътрешния одит и вът­
решните одитори дават препоръки в одитните 
доклади за подобряване на дейността на одити­
раните обекти, адекватността и ефективността 
на системите за финансово управление и кон­
трол и извършват проверки за проследяване 
изпълнението на препоръките; 
9. изготвят и предоставят на ВСС годишен 
доклад за дейността по вътрешен одит в съот­
ветствие с чл. 40, ал. 5 от Закона за вътрешния 
одит в публичния сектор, който се включва в 
доклада по чл. 20, ал. 3 от Закона за финансо­
вото управление и контрол в публичния сектор; 
10. повишават професионалната си квалифи­
кация и осъществяват контакти с другите звена 
за вътрешен одит от организациите от публич­
ния сектор с цел обмяна на добри практики.